**Christoffer Persson** (s. 4. huhtikuuta 1985 Göteborg, Ruotsi) on ruotsalainen jääkiekkopuolustaja, joka pelaa SHL-joukkue HV71:ssä. Hän toimii joukkueen varakapteenina.

Pelityyli
---------

Elite Prospects -sivuston Erik K. Pirin vuonna 2015 tekemän analyysin mukaan Persson on puolustava puolustaja, joka omaa hyvän koon ja avaa peliä hyvin omasta puolustuspäästä. Hän pelaa kohtalaisen hyvää fyysistä peliä, vaikka voisi pelata taklaustilanteet johdonmukaisemmin. Persson on kehittynyt ajan mittaan nopeuttaan ja ketteryyttään, mutta hänellä on kuitenkin puutteita liikkeessään.

Ura
---

Persson on Härryda HC:n kasvatti. Hän siirtyi juniorina sittemmin Frölunda HC:hen. Hän oli kaudella 2002–2003 J18 Allsvenskanissa tehoilla 6+5=11 joukkueen eniten maaleja tehnyt puolustaja sekä tehokkain puolustaja Mathias Porselandin kanssa. Persson voitti kauden päätteeksi sekä J20 SuperElitin että J18 Allsvenskanin mestaruuden. Myös kauden 2004–2005 päätteeksi hän voitti SuperElitin mestaruuden.

Kaudeksi 2005–2006 Persson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Växjö Lakers HC:hen. Hänen ensimmäinen kautensa miesten peleissä toi 42 runkosarjaottelussa tehot 2+2=4. Persson pelasi joukkueessa vielä neljä seuraavaa kautta. Sekä kaudella 2008–2009 että 2009–2010 Lakers eteni Kvalserieniin, mutta joukkue jäi molempina keväinä kuitenkin ilman sarjanousua. Kaudeksi 2010–2011 Persson siirtyi jatkamaan Allsvenskan-pelejään kaksivuotisella sopimuksella Rögle BK:hon. Hän voitti joukkueen sisäisen tehotilaston lukemalla +27 ja hän jakoi kärkisijan myös Kvalserienissä Victor Panelin Borgin kanssa lukemalla +4. Rögle jäi kuitenkin ilman sarjanousua.

Persson ei pelannut Röglessä enää toista sopimuskauttaan, vaan hän siirtyi kaudeksi 2011–2012 kaksivuotisella sopimuksella Frölunda HC:n Elitserien-joukkueeseen. Persson teki näin ollen SHL-debyyttinsä runkosarjan avauskierroksella 13. syyskuuta 2011 Växjö Lakers HC:tä vastaan. Hän sai ottelussa jääaikaa 14.36 minuuttia. SHL-uransa avausmaalin hän teki 13. lokakuuta 2011 HV71:tä vastaan. Persson keräsi ottelussa myös yhden syöttöpisteen. Kaikkiaan hänen ensimmäinen SHL-kautensa toi 52 runkosarjaottelussa tehot 1+5=6. Kuudessa pelaamassan playoff-ottelussa Persson jäi ilman tehopisteitä. Hän pelasi kauden aikana myös 11 European Trophy -ottelua tehopistein 1+2=3. Helmikuussa 2013 Persson teki Frölundan kanssa kaksivuotisen jatkosopimuksen.

Kaudella 2013–2014 Persson jakoi Frölundan sisäisen tehotilaston voiton Anton Axelssonin ja Nicklas Lasun kanssa lukemalla +10. Kaudella 2014–2015 hän teki Ruotsin pääsarjatason yhden kauden piste-ennätyksensä tehoilla 3+8=11. Persson voitti kauden aikana myös Mestarien liigan hopeaa. Marraskuussa 2014 hän teki Frölundan kanssa kaksivuotisen jatkosopimuksen kevääseen 2017 saakka. Kaudella 2015–2016 Persson voitti Frölundassa sekä Ruotsin-mestaruuden että Mestarien liigan mestaruuden. Hän pelasi kauden aikana myös lainalla kolme ottelua Färjestad BK:n SHL-joukkueessa joulukuussa 2015 sekä neljä ottelua Allsvenskan-joukkue BIK Karlskogassa lokakuussa 2015.

Persson siirtyi kaudeksi 2016–2017 kaksivuotisella sopimuksella HV71:een. Hänet nimettiin joukkueen varakapteeniksi. Persson voitti kauden päätteeksi Ruotsin-mestaruuden. Marraskuussa 2017 hän teki HV71:n kanssa kaksivuotisen jatkosopimuksen. Kaudella 2018–2019 Persson kärsi selkävaivoista ja hän pelasi runkosarjassa vain 24 ottelua. Persson oli tammikuussa 2019 suoritetun selkäleikkauksen vuoksi noin kaksi kuukautta sivussa. Marraskuussa 2019 HV71 lainasi hänet alustavasti joulukuun puoliväliin asti ulottuvalla sopimuksella SM-liigajoukkue Turun Palloseuraan. Persson pelasi siellä kymmenen ottelua, kunnes hän palasi HV71:een.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2005–2006 | Växjö Lakers HC | Allsvenskan | 42 | 2 | 2 | 4 | 63 | – | – | – | – | – |
| 2006–2007 | Växjö Lakers HC | Allsvenskan | 45 | 0 | 6 | 6 | 40 | – | – | – | – | – |
| 2007–2008 | Växjö Lakers HC | Allsvenskan | 45 | 2 | 8 | 10 | 60 | – | – | – | – | – |
| 2008–2009 | Växjö Lakers HC | Allsvenskan | 44 | 2 | 3 | 5 | 89 | – | – | – | – | – |
| 2009–2010 | Växjö Lakers HC | Allsvenskan | 51 | 0 | 16 | 16 | 46 | – | – | – | – | – |
| 2010–2011 | Rögle BK | Allsvenskan | 50 | 3 | 9 | 12 | 50 | – | – | – | – | – |
| 2011–2012 | Frölunda HC | Elitserien | 52 | 1 | 5 | 6 | 38 | 6 | 0 | 0 | 0 | 4 |
| 2012–2013 | Frölunda HC | Elitserien | 52 | 2 | 7 | 9 | 28 | 6 | 0 | 0 | 0 | 2 |
| 2013–2014 | Frölunda HC | SHL | 48 | 1 | 1 | 2 | 32 | 7 | 0 | 1 | 1 | 4 |
| 2014–2015 | Frölunda HC | SHL | 51 | 3 | 8 | 11 | 52 | 12 | 0 | 0 | 0 | 4 |
| 2015–2016 | BIK Karlskoga | Allsvenskan | 4 | 0 | 3 | 3 | 2 | – | – | – | – | – |
|  | Färjestad BK | SHL | 3 | 1 | 0 | 1 | 0 | – | – | – | – | – |
|  | Frölunda HC | SHL | 32 | 0 | 4 | 4 | 20 | 13 | 0 | 2 | 2 | 14 | Le Mat-pokalen |
| 2016–2017 | HV71 | SHL | 48 | 0 | 7 | 7 | 28 | 16 | 0 | 3 | 3 | 16 | Le Mat-pokalen |
| 2017–2018 | HV71 | SHL | 39 | 0 | 4 | 4 | 30 | 2 | 0 | 0 | 0 | 0 |
| 2018–2019 | HV71 | SHL | 24 | 0 | 3 | 3 | 24 | 6 | 0 | 0 | 0 | 4 |
| 2019–2020 | HV71 | SHL | 30 | 1 | 0 | 1 | 14 | – | – | – | – | – |
|  | TPS | SM-liiga | 10 | 0 | 1 | 1 | 6 | – | – | – | – | – |
| 9 kautta | yhteensä | Elitserien/SHL | 379 | 9 | 39 | 48 | 266 | 68 | 0 | 6 | 6 | 48 |
| 1 kausi | yhteensä | SM-liiga | 10 | 0 | 1 | 1 | 6 | – | – | – | – | – |

Lähteet
-------

* Christoffer Persson The Internet Hockey Databasessa (englanniksi)
* Christoffer Persson Eurohockey-sivustolla (englanniksi)
* Christoffer Persson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Christoffer Persson *Elite Prospects*. Everysport Media Group AB.  (englanniksi)
2. ↑  Elite Prospects - Västra Frölunda HC J18 *eliteprospects.com*. Everysport Media Group. Viitattu 8.11.2019. (englanniksi)
3. ↑  Bodin, Uffe: Tuff göteborgare förstärker Rögle *Hockeysverige.se*.  27.4.2010. NewsMe. Viitattu 8.11.2019. (ruotsiksi)
4. ↑  Elite Prospects - Rögle BK *eliteprospects.com*. Everysport Media Group. Viitattu 8.11.2019. (englanniksi)
5. ↑  Bodin, Uffe: Ännu en göteborgare vänder hemåt *Hockeysverige.se*.  12.4.2011. NewsMe. Viitattu 8.11.2019. (ruotsiksi)
6. ↑  Christoffer Persson *SHL.se*. SHL AB. Viitattu 8.11.2019. (ruotsiksi)
7. ↑  Gyllander, Peter: Frölunda och backen Christoffer Persson förlänger *frolundaindians.com*.  27.2.2013. Frölunda Hockey Club.  Arkistoitu 8.11.2019. Viitattu 8.11.2019. (ruotsiksi)
8. ↑  Elite Prospects - Frölunda HC *eliteprospects.com*. Everysport Media Group. Viitattu 8.11.2019. (englanniksi)
9. ↑  Pettersson Kymmer, Peter: Persson kvar till 2017 *frolundaindians.com*.  6.11.2014. Frölunda Hockey Club.  Arkistoitu 8.11.2019. Viitattu 8.11.2019. (ruotsiksi)
10. ↑  Eriksson, Stefan: FBK lånar Christoffer Persson *farjestadbk.se*.  3.12.2015. Färjestads Bollklubb Fastighets AB. Viitattu 8.11.2019. (ruotsiksi)
11. ↑  Bergh, Martin: Karlskoga lånar in Christoffer Persson *hockeyallsvenskan.se*.  19.10.2015. AHF HockeyAllsvenskan AB. Viitattu 8.11.2019. (ruotsiksi)
12. ↑  Freijd, Martin: Christoffer Persson ny back i HV71 *hockeyallsvenskan.se*.  4.5.2016. HV71 Elitishockey AB. Viitattu 8.11.2019. (ruotsiksi)
13. ↑  Freijd, Martin: HV71 förlänger med Christoffer Persson *hockeyallsvenskan.se*.  3.11.2017. HV71 Elitishockey AB. Viitattu 8.11.2019. (ruotsiksi)
14. ↑  Kågström, Rasmus: Mardrömsbeskedet: HV71-backen blir borta länge *Hockeysverige.se*.  3.1.2019. NewsMe. Viitattu 8.11.2019. (ruotsiksi)
15. ↑  Seppä, Lassi: TPS hankki ruotsalaisen puolustajan lainasopimuksella − "Halusimme vahvistusta niin alivoima- ja puolustuspelaamiseen kuten myös maalineduspelaamiseen" *Jatkoaika.com*.  8.11.2019. Jatkoaika r.y. Viitattu 8.11.2019.
16. ↑  Hurmerinta, Eero: Ruotsalaispuolustaja vaihtuu toiseen TPS:ssä − Persson ulos, Olsson sisään *Jatkoaika.com*.  8.11.2019. Jatkoaika r.y. Viitattu 16.12.2019.